Blockchain.info (ընկերություն)

Blockchain.com, (նախկինում Blockchain.info), բիթքոին-բլոկների վերլուծաբան և կրիպտոարժույթի (հեռացված պահեստավորման և կրիպտոարժույթի մուտքի բանալիների օգտագործման) դրամապանակներ սպասարկող ընկերություն։ Այն բիթքոին-բլոկների հետազոտող ծառայություն է, ինչպես նաև բիթքոինին, բիթքոին-քեշին և Էթերեումին օժանդակող կրիպտոարժույթների դրամապանակ։ Ծառայությունը նաև հնարավորություն է տալիս դիտել բլոկչեյնի տեղեկատվությունը, օրինակ, գործարքները։

Ընկերությունը նաև բիթքոին համակարգով տրամադրում է տվյալներ ստեղծված բլոկների մասին, ինչպես նաև բլոկչեյնի այլ պարամետրեր, վիճակագրություն, այդ թվում գրաֆիկական տեսքով, շուկայական տեղեկատվություն։ Կայքից տեղեկատվությունը և կայքին արված հղումները հաճախ հրապարակվում են լրատվամիջոցներում և բիթքոին-ֆորումներում։

Բջջային հավելված 
Blockchain.info-ի բջջային հավելվածը Անդրոիդի համար թույլ է տալիս օգտատերերին աշխատել բիթքոինի, բիթքոին-քեշի, էթերեումի բանալիների համակարգի հետ, այդ թվում ստեղծել նոր գործարքներ` միաժամանակ հետևելով բլոկչեյնին (միայն բիթքոին ցանցի)։ Հնարավորություն է տրվում ShapeShift սերվիսի միջոցով միմյանց միջև կրիպտոարժույթ փոխանակել։

Պատմություն 
Սերվիսը մեկնարկել է 2011 թվականից։

2013 թվականի դեկտեմբերին ընկերությունը գնեց բիթքոինի հետ աշխատանքի համար բջջային հավելված մշակող ZeroBlock LLC ընկերությունը։

Blockchain.info-ն դարձել է 2013 թվականին բիթքոին թեմատիկայով առավել այցելված կայք (2013 թվականի նոյեմբերին ավելի քան 118 միլիոն դիտում և 3 միլիոն եզակի այցելու)։ 2014 թվականի հունվարին Blockchain.info-ում բիթքոին-դրամապանակների թիվը գերազանցել է 1 միլիոնը։

2014 թվականի փետրվարին Apple Inc. ընկերությունը հեռացրեց Blockchain.info-ի հավելվածները iOS AppStore-ից, որը հանրային բողոք առաջացրեց բիթքոին-համայնքում, ինչպես նաև Reddit-ի օգտատերերի համայնքում։ 2014 թվականի հուլիսին Էփլ ընկերությունը վերականգնեց Blockchain.info-ի հավելվածները iOS AppStore-ում։

2014 թվականի հոկտեմբերին Blockchain.info-ն Lightspeed Venture Partners-ից և Mosaic Ventures-ից ստացավ 30,5 լն դոլար ֆինանսավորում, որը հանդիսացավ կրիպտոարժույթի միջավայրի այդ ժամանակվա ամենախոշոր ֆինանսավորումը։

2014 թվականի դեկտեմբերին Blockchain.info-ն թողարկեց անանուն գաղտնի ծառայություն Tor-ում միջանցիկ կոդավորման համար, ինչպես նաև այն օգտատերերի համար, ովքեր ցանկանում են առավել գաղտնի և ավելի քիչ կողմնակի անձանց դիտարկմամբ գործարքներ կնքել։

2015 թվականի սկզբում սերվիսում գրանցված էր 3 մլն օգտատեր։

2015 թվականի օգոստոսին Blockchain.info-ի գլխավոր գործադիր տնօրեն Պիտեր Սմիթը հրավիրվեց ուղեկցելու Մեծ Բրիտանիայի վարչապետ Դևիդ Քեմերոնին Հարավարևելյան Ասիա ուղևորության ժամանակ, որպեսզի տեղի ներկայացուցիչներին ցուցադրեին Մեծ Բրիտանիայի առաջատար դերը որպես Ֆինանսական տեխնոլոգիայի համաշխարհային կենտրոն։ 2015 թվականին նաև բիթքոին-դրամապանակների թիվը հասավ 4 միլիոնի։

2016 թվականի մայիսին Blockchain.info-ն հայտարարեց Lightning Network-ի իրագործման մասին։

2016 թվականի օգոստոսին Blockchain.info սերվիսի միջոցով կատարված գործարքները գերազանցեցին 100 միլիոնը։

2017 թվականի հունիսին Blockchain.info-ի հիմնադիրները հայտարարեցին 40 մլն դոլար ներդրման մասին։

2018 թվականի հուլիսին Blockchain.info-ն տեղափոխվեց նոր հասցե` Blockchain.com:Դրա հետ մեկտեղ իրականացվեց կայքի էջի վերադիզայնավորում։ IOS-ի հավելվածում ավելացվել է բիթքոին-քեշի աջակցություն։ Նախկին հասցեն հասանելի է այցելության համար, սակայն բոլոր հարցումները վերահասցեագրվում են Blockchain.com:

2018 թվականի կեսերին ստեղծված առցանց-դրամապանակների քանակը գերազանցեց 25 միլիոնը։

Տես նաև 
Բիթքոին ընկերությունների ցանկ

Ծանոթագրություններ 

Կայքեր այբբենական կարգով
Կայքեր ըստ ստեղծման տարեթվի
2011 հիմնադրումներ
Բիթքոին
Կրիպտոարժույթներ
Անդրոիդ
Ծրագրային ապահովում
Օպերացիոն համակարգեր